**KATEDRA HUDBY**

Dražovská 4 1, 949 01 NITRA, +421 37 6408 305 **www.kh.pf.ukf.sk**

**POŽIADAVKY NA PRIJÍMACIE SKÚŠKY pre akademický rok 2024/2025**

**ŠTUDIJNÝ ODBOR: UČITEĽSTVO A PEDAGOGICKÉ VEDY**

**ŠTUDIJNÝ PODPROGRAM: UČITEĽSTVO HUDOBNÉHO UMENIA (jednopredmetové)**

**BAKALÁRSKY STUPEŇ ŠTÚDIA (denné štúdium)**

**Všeobecné podmienky prijatia uchádzača na štúdium:**

Uchádzač o štúdium Učiteľstva hudobného umenia musí spĺňať nasledovné predpoklady:

* ukončenie stredoškolského vzdelania maturitou,
* úspešné absolvovanie talentovej prijímacej skúšky,
* splnenie ďalších predpokladov (všeobecný hudobnokultúrny rozhľad, základné znalosti z hudobnoteoretických disciplín, percepčné a osobnostno-psychologické predpoklady).

**Forma prijímacieho konania:**

* talentová skúška

**Podmienky prijatia uchádzača na štúdium špecializácie – Hra na nástroji / Spev:**

**Stanovenie okruhu a rozsahu požadovaných znalostí:**

Uchádzač má byť na úrovni absolventa maturitného ročníka konzervatória podľa platných učebných osnov.

**Bodové ohodnotenie prijímacieho konania:**

Hlavný predmet (hra na nástroji, sólový spev): 30 bodov

Rytmické a intonačné schopnosti uchádzača: 10 bodov

Všeobecný prehľad: 10 bodov

Spolu: 50 bodov

**Priebeh talentovej skúšky:**

**Preverenie praktických zručností v hre na zvolenom hudobnom nástroji, resp. v sólovom speve:**

* **Podmienky z hry na hudobnom nástroji – klavír, akordeón, organ, gitara:**
* interpretácia troch skladieb rôznych štýlových období: barok, klasicizmus, romantizmus, 20. storočie (jedna zo skladieb môže byť aj inštruktívneho technického charakteru – etuda);
* **Podmienky z hry na hudobnom nástroji – sláčikové a dychové nástroje:**
* interpretácia troch skladieb rôznych štýlových období, pričom jedna skladba je koncert, resp. časť koncertu (jedna zo skladieb môže byť aj inštruktívneho technického charakteru – etuda);
* **Podmienky zo spevu:**
* interpretácia troch skladieb rôznych štýlových období: renesancia, barok, klasicizmus, romantizmus, 20. storočie (jedna zo skladieb môže byť aj inštruktívneho technického charakteru – solfeggio, vokalíza alebo ľudová pieseň v úprave ľubovoľného skladateľa).
* **Preverenie rytmických a intonačných schopností uchádzača.**
* **Všeobecný kultúrny prehľad**:
* preverenie základných vedomostí z oblasti hudobnej teórie (hudobné názvoslovie, stupnice, intervaly, akordy, hudobné nástroje v orchestri), dejín hudby (významné skladateľské osobnosti hudby baroka, klasicizmu, romantizmu a súčasnosti) a všeobecný prehľad zo súčasnej hudobnej kultúry (hudobné vydavateľstvá, interpreti a skladatelia, hudobné festivaly, významné operné scény, profesionálne hudobné inštitúcie).

**Osobné a psychologické predpoklady štúdia hudby** (úloha hudby v živote uchádzača, vzťah k hudbe a hudobné aktivity uchádzača, predchádzajúce štúdium a očakávania od štúdia na Katedre hudby PF UKF v Nitre, uplatnenie študentov, vzťah k deťom a skúsenosti z práce s deťmi, rečové predpoklady na vykonávanie pedagogickej profesie a i.).

**Upozornenie:** Katedra hudby odporúča zabezpečiť si vlastného korepetítora. V prípade, že uchádzač nemá vlastný klavírny sprievod, je povinný informovať Katedru hudby PF UKF v Nitre o potrebe korepetítora a **poslať notový materiál najneskôr 14 dní pred konaním talentovej skúšky** na adresu: **mstrbak@ukf.sk**

**Uplatnenie absolventa štúdia:**

Absolvent študijného programu je prioritne pripravovaný pre učiteľstvo umeleckých predmetov (hra na nástroji, spev, hudobnodramatická tvorba, hudba a počítač) a hudobnoteoretických predmetov (hudobná náuka) na základných umeleckých školách, súčasne však získava spôsobilosť:

* vyučovať predmet hudobná výchova na druhom stupni (5. – 8. ročník) základných škôl, vrátane vyučovania hudobnej výchovy v 1. – 4. ročníku osemročných gymnázií,
* vykonávať prácu v štátnej správe, v kultúrnych a umeleckých inštitúciách, v printových a elektronických médiách v oblasti umeleckej kritiky a publicistiky (rozhlas, televízia, tlač), v umeleckej hudobnej a divadelnej produkcii a manažmente, v umeleckej zvukovej produkcii a manažmente.

Možnosť pokračovania v akreditovanom **magisterskom** stupni (2-ročné štúdium, **Mgr.**) a doktorandskom štúdiu (3-ročné štúdium, **PhD**.) v študijnom programe 1.1.10 Pedagogika hudobného a hudobnodramatického umenia

**Odporúčaná literatúra:**

ABRAHAM, G.: *Stručné dejiny hudby.* Bratislava: Hudobné centrum, 2003.

KOUBA, J.: *ABC hudebních slohů. Od raného středověku k W. A. Mozartovi*. Praha: Supraphon, 1988.

SMOLKA, J.: *Dějiny hudby*. Brno: TOGGA, 2001.

SUCHOŇ, E. – FILIP, M.: *Stručná náuka o hudbe*. Bratislava: OPUS, 1987.

ZENKL, L.: *ABC hudební náuky*. Praha: Editio Supraphon, 1986.

časopis *Hudobný život*

**Podmienky prijatia uchádzača na štúdium špecializácie – Hudobnodramatická tvorba:**

Uchádzač o štúdium špecializácie hudobnodramatického umenia musí spĺňať nasledovné predpoklady:

* ukončenie stredoškolského vzdelania maturitou,
* úspešné absolvovanie talentovej prijímacej skúšky v oblasti spevu, pohybového a hereckého prejavu,
* splnenie ďalších predpokladov (všeobecný kultúrny rozhľad, psychologicko-percepčné predpoklady).

**Bodové ohodnotenie prijímacieho konania:**

Hlavný predmet (spev, herecké a pohybové zručnosti): 30 bodov

Rytmické a intonačné schopnosti uchádzača: 10 bod ov

Všeobecný prehľad: 10 bodov

Spolu: 50 bodov

**Priebeh talentovej skúšky:**

**Preverenie umeleckých dispozícií v speve:**

* interpretácia dvoch piesní odlišného charakteru a žánru (muzikálových, ľudových, populárnych a i.);

**Pozn.:** k dispozícii je CD prehrávač a PC (hudobné podklady je potrebné priniesť vo formáte MP3 na CD alebo USB), Katedra hudby nezabezpečuje korepetície.

* preverenie intonačných schopností.

**Preverenie hereckých a rečových dispozícií:**

* prednes poézie alebo prózy – spamäti v rozsahu 3 – 4 minút;

**Preverenie herecko-pohybových schopností a fyzických dispozícií:**

* herecká etuda bez textu v rozsahu 2 – 3 minút,
* predvedenie pripravenej tanečnej ukážky na prinesenú hudbu v rozsahu 2 – 3 minút;
* preverenie rytmicko-pohybových schopností;

**Pozn.:** uchádzači si donesú cvičný úbor a hudobné podklady vo formáte MP3 na CD alebo USB.

**Všeobecný kultúrny prehľad**:

* preverenie základných vedomostí z hudobnej teórie (stupnice, intervaly, akordy, hudobné názvoslovie), preverenie základných vedomostí z oblasti hudobnodramatického umenia (definícia, charakteristika, popis a i.), dejín hudobnodramatického umenia (opera, opereta, muzikál, významné skladateľské osobnosti a i.), všeobecný prehľad zo súčasnej hudobnej kultúry.

**Osobné a psychologické predpoklady štúdia hudby** (úloha hudby v živote uchádzača, vzťah k hudbe a hudobné aktivity uchádzača, predchádzajúce štúdium a očakávania od štúdia na Katedre hudby PF UKF v Nitre, uplatnenie študentov, vzťah k deťom a skúsenosti z práce s deťmi, rečové predpoklady na vykonávanie pedagogickej profesie a i.).

**Odporúčaná literatúra:**

ABRAHAM, G.: *Stručné dejiny hudby*. Bratislava: Hudobné centrum, 2003.

BEZ, H. – DEGENHARDT, J. – HOFMANN, H. P.: *Muzikál*. Bratislava: Opus, 1987.

GRUN, B.: *Dejiny operety.* Bratislava: Opus, 1981.

LINDTNEROVÁ-KROŠLÁKOVÁ, E.: *Rytmika v pohybovej výchove*. Bratislava: VŠMU, 1984.

POLÁK, M.: *Divadlo, jeho cesta dejinami*. Bratislava: Perfekt, 2009.

SMOLKA, J.: *Dějiny hudby*. Brno: TOGGA, 2001.

SUCHOŇ, E. – FILIP, M.: *Stručná náuka o hudbe.* Bratislava: OPUS, 1987.

ZENKL, L.: *ABC hudební náuky.* Praha: Bärenreiter, 1986.

Časopisy Hudobný život, Literárny týždenník.

**Podmienky prijatia uchádzača na štúdium špecializácie – Zvuková tvorba:**

Uchádzač o štúdium špecializácie zvuková tvorba musí spĺňať nasledovné predpoklady:

* ukončenie stredoškolského vzdelania maturitou,
* úspešné absolvovanie praktickej prijímacej skúšky (preverenie rytmických a sluchovo-intonačných schopností),
* splnenie ďalších predpokladov (všeobecný hudobno-kultúrny rozhľad, základné znalosti z oblasti hudobnej teórie, dejín hudby a všeobecný hudobno-kultúrny prehľad zo súčasnosti).

**Bodové ohodnotenie prijímacieho konania:**

Hlavný predmet – zvuková tvorba (rytmické a sluchové schopnosti): 40 bodov

Všeobecný prehľad: 10 bodov

Spolu: 50 bodov

**Priebeh talentovej skúšky:**

* **Preverenie rytmických a sluchových schopností:**
* opakovanie jednoduchých rytmických modelov, rozpoznávanie zvukovej farby hudobných nástrojov, rozoznávanie tónovej výšky.
* **Všeobecný kultúrny prehľad**:
* preverenie základných vedomostí z oblasti hudobnej teórie (hudobné názvoslovie, stupnice, intervaly, akordy, hudobné nástroje v orchestri), dejín hudby (významné skladateľské osobnosti hudby baroka, klasicizmu, romantizmu a súčasnosti) a všeobecný prehľad zo súčasnej hudobnej kultúry (hudobné vydavateľstvá, interpreti a skladatelia, hudobné festivaly, významné operné scény, profesionálne hudobné inštitúcie).

**Osobné a psychologické predpoklady štúdia hudby** (úloha hudby v živote uchádzača, vzťah k hudbe a hudobné aktivity uchádzača, predchádzajúce štúdium a očakávania od štúdia na Katedre hudby PF UKF v Nitre, uplatnenie študentov, vzťah k deťom a skúsenosti z práce s deťmi, rečové predpoklady na vykonávanie pedagogickej profesie a i.).

**Odporúčaná literatúra:**

ABRAHAM, G.: *Stručné dejiny hudby.* Bratislava: Hudobné centrum, 2003.

BERANEK, L.: *Concert and opera halls: How they sound.* NY: ASA, Woodbury, 1996.

BREZINA, P.: *Akustické podmienky v historických priestoroch na Slovensku*. Nitra: UKF, 2014.

CAREY, T.: *Illustrated Compendium of Musical Technology.* London: Faber and Faber, 1992.

FARNELL, A.: *Designing Sound.* London: MIT Press, 2010.

GEIST, B.: *Akustika – Jevy a souvislosti v hudební teorii a praxi.* Praha: Muzikus, 2005.

SMOLKA, J.: *Dějiny hudby.* Brno: TOGGA, 2001.

SUCHOŇ, E. – FILIP, M.: *Stručná náuka o hudbe.* OPUS: Bratislava 1987.

SYROVÝ, V.: *Hudební zvuk.* AMU: Praha, 2010.

ZENKL, L.: *ABC hudební náuky.* Praha: Bärenreiter, 1986.

Časopis *Hudobný život.*

Vedecký časopis *AES Journal* – <https://www.aes.org/journal/>

Odborný časopis *Sound on Sound* – <https://www.soundonsound.com/>